Subject: RE: Advokatuuri ettepanek koostöökohtumiseks
From: "Kersti Surva" <[email-masked]>
To: "Helen Rohtla - TTJA" <[email-masked]>
Cc: "Info - TTJA" <[email-masked]>, "Maarja Pild-Freiberg I TRINITI" <[email-masked]>
Date: Mon, 27 Apr 2026 12:51:34 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Helen Rohtla

Pöördun uuesti Teie kui infoühiskonna talituse juhataja poole, et uurida
võimalust leppida kokku kohtumine Tarbija ja Tehnilise Järelevalve Ameti
ja Eesti Advoaktuuri vahel, et arutada koostöövõimalusi õigussüsteemi
professionaalsete osaliste vastu suunatud rünnakute probleemiga
tegelemiseks. Kas peate allolevas e-kirjas kirjeldatud koostööd
võimalikuks?

Juhul kui Teie ei ole õige isik antud teemaga tegelemiseks, siis palun
andke teada, kelle poole võiksin pöörduda.

Lugupidamisega

 <https://advokatuur.ee/et>

  Kersti Surva

  jurist

  Eesti Advokatuur

  Kentmanni tn 4, 10116    Tallinn
  Tel 6979 093

  [email-masked]

From: Kersti Surva
Sent: Tuesday, April 14, 2026 12:19 PM
To: [email-masked]' <[email-masked]>
Cc: Maarja Pild-Freiberg I TRINITI <[email-masked]>
Subject: Advokatuuri ettepanek koostöökohtumiseks

Lugupeetud Helen Rohtla

Pöördun Teie poole, et arutada koostöövõimalusi Tarbija ja Tehnilise
Järelevalve Ametiga seoses asjaoluga, et õigussüsteemi professionaalsete
osaliste – advokaatide, kohtunike, prokuröride, kohtutäiturite jt – vastu
suunatud rünnakud meedias ja sotsiaalmeedias on viimastel aastatel selgelt
sagenenud ja see mõjutab lisaks üksikisikutele ka kogu õigussüsteemi
toimimist ja avalikku usaldust. Probleemile lahenduste leidmiseks on Eesti
Advokatuuri algatusel kokku kutsutud töögrupp, mis on alustanud koostööd
kohtunike ja prokuröridega, et kasvavale murele tähelepanu juhtida ning
leida ka päriselt toimivaid lahendusi olukorra parandamiseks.

Pöördume TTJA poole, sest verbaalseteks ja digitaalsed rünnakuteks, sh
ähvardusteks, laimuks ja valeinfo levitamiseks, kasutatakse sageli
spetsiaalselt loodud veebilehti. Seetõttu on advokatuuri eestvedamisel
kokku kutsutud töögrupi üheks tegevussuunaks digikeskkonna ja -platvormide
kaudu levitatava infoga tekitatava kahju vähendamine. Selle suunaga
tegelevat töörühma juhib vandeadvokaat Maarja Pild-Freiberg, kes on
lisatud käesoleva e-kirja koopiasse.

Töörühmal on huvi teha eelviidatud küsimuses koostööd TTJA-ga, kelle
pädevusse kuulub mh Euroopa Liidu digiteenuste määruse rakendamine.
Soovime arutada, millised võimalused on laimu ja valeinfot levitavate
veebilehtede võimalikult kiiresti sulgemiseks, sh millised on TTJA
võimalused selles ning kas olemasolev regulatsioon on piisav või on
vajalik teha kohalikul tasandil regulatsioonides muudatusi.

Eelnevast tulenevalt teeme ettepaneku koostöövõimaluste arutamiseks
kohtuda. Millised kuupäevad võiksid Teile kohtumiseks sobida?

Lugupidamisega

 <https://advokatuur.ee/et>

  Kersti Surva

  jurist

  Eesti Advokatuur

  Kentmanni tn 4, 10116    Tallinn
  Tel 6979 093

  [email-masked] <mailto:[email-masked]>